open-index/open-wikipedia-markdown huggingface dataset:
דוד דנקנר

**דוד דנקנר** (14 באפריל 1928 -  24 ביוני 2014) היה איש עסקים, יזם, ותעשיין ישראלי. 

## ביוגרפיה
בנו של משה דנקנר, מראשוני תעשיית היהלומים בארץ ישראל, ורחל. אחד משישה אחים: אברהם, יצחק שמואל, יונה ולאה. אמו, רחל, מתה בשנת 1939 בגיל 40, מדימום בעקבות ניתוח. כנער היה פעיל בהגנה.  

בשנת 1947, נסע ללימוד בארצות הברית וכעבור חודשים ספורים הצטרף לקורס טיס, שארגן טדי קולק כדי להכשיר טייסים ישראליים. בקורס, שנפתח בפברואר 1948 בבייקרספילד בקליפורניה, השתתפו גם שלמה להט, פלטיאל מקלף וזהרה לביטוב. ביוני 1948 ,עם סיום הקורס, חזר דוד כטייס ונלחם בטייסת הנגב שהוקמה בזמן מלחמת העצמאות. הוא השתתף בקרבות, בסיוע ובהגנה על יישובים
מבודדים.

עם תום המלחמה חזר לארצות הברית וסיים לימודי תואר ראשון באוניברסיטת קליפורניה בברקלי ובשנת 1956  קיבל תואר דוקטור בכימיה אורגנית באוניברסיטת קליפורניה. לאחר שנתיים של בתר-דוקטורט בשיקגו חזר לישראל.

בשנת 1959, הקים בעתלית מפעל לייצור פורמלין, סמוך למפעל תעשיות מלח לישראל, (אותו רכשה משפחת דנקנר ב-1957 ממדינת ישראל) ושנוהל בידי אחיו הבכור אברהם. בשנת 1965, הקים את
מפעל כרמל כימיקלים שייצר אבקות יציקה לתעשיית הפלסטיק. במשך השנים הקים 10 מפעלים בישראל ובעולם ונכנס לשותפות עסקית באירופה, בדרום אפריקה ובדרום אמריקה. בשנות ה-70 של המאה ה-20 הקים תשלובת תעשייתית בבושיר ובשיראז שבאיראן, שכללה מפעל ונמל עגינה. התשלובת הולאמה עם פרוץ המהפכה האיראנית ונפילתו של השאה.

היה שותף בדנקנר השקעות עד למכירת החברה בשנת 2004. באותה שנה החל ברכישת השליטה בקבוצת דור כימיקלים (שעוסקת בייבוא, שיווק וייצור של יריעות פוליאתילן, כימיקלים, וחיפושי גז) מידי בני משפחתו והציבור (עד אפריל 2010 מניות החברה היו רשומות למסחר בבורסה). לאחר מכן מוזגו לדור כימיקלים החברות התעשייתיות הפרטיות שהחזיק, ביניהם כרמל כימיקלים.

חודשים ספורים לפני מותו פרץ סכסוך עסקי בין בנו גיל דנקנר, שעבר לנהל את עסקי המשפחה ומשמש כיו"ר דור כימיקלים, לבין בנותיו ירדן ודניאלה דנקנר. הסכסוך העובר לגישור.

## הערות שוליים

קטגוריה:תעשיינים ישראלים
קטגוריה:אנשי עסקים ישראלים
דוד
קטגוריה:בוגרי אוניברסיטת קליפורניה בברקלי
קטגוריה:ישראלים שנולדו ב-1928
קטגוריה:ישראלים שנפטרו ב-2014
פורד סדרה D

**פורד סדרה D** (באנגלית: **Ford D-series**) היא משאית תוצרת **Ford of Britain** (שם רשמי: **Ford Motor Company Limited**) חברת בת של קונצרן הרכב פורד אשר יוצר בין השנים 1965–1981.

באפריל 1967 הציגה "פורד בריטניה" את הסדרה השנייה, של "פורד סדרה D", בעל כושר העמסה של 28 טון. הסדרה נקראה "D1000".

משאיות "פורד סדרה D" שירתו בחיל התובלה של צבא אוסטרליה.

## תצורות
* משאיות
* כבאיות
## תמונות

קובץ: Ford D1211 (16490581829).jpg |"פורד סדרה D" דגם "D1211"
קובץ:Ford N Koffer-Sattelschlepper.jpg |"פורד סדרה D"
קובץ:1970 Ford D Series.jpg |"פורד סדרה D", שנת 1970
קובץ:2009-04-12 11-45-52 - Flickr - Pimlico Badger.jpg  |"פורד סדרה D"
קובץ:Ford D series truck - Flickr - Joost J. Bakker IJmuiden.jpg  |"פורד סדרה D"
קובץ: Old Ford Truck (2).jpg |"פורד סדרה D"



קובץ:Ford D600 - Flickr - 111 Emergency.jpg | "פורד סדרה D" דגם "D600" - כבאית
קובץ:Fire engine at Toddington station, Gloucestershire (2411150912).jpg |"פורד סדרה D" - כבאית
קובץ:Ex Ngawi - Flickr - 111 Emergency.jpg |"פורד סדרה D" - כבאית
קובץ:1970 Ford D600 Fire Appliance (8596431091).jpg |"פורד סדרה D" דגם "D600", שנת 1970 - כבאית


## ראו גם
* פורד
* פורד FK
* פורד Thames Trader

## קישורים חיצוניים

*  (כבאית)
* 

## הערות שוליים

D
D
קטגוריה:משאיות
קטגוריה:כבאיות
קטגוריה:מכוניות בריטיות
קטגוריה:כלי רכב שהושקו ב-1965
אני פורים

"**אני פורים**" הוא שיר ילדים לחג הפורים שנכתב בשנת 1932 על ידי לוין קיפניס והולחן על ידי נחום נרדי.

השיר מתאר את השמחה שבחג הפורים, ומובעת בו שאיפה לכך שהחג ייחגג לעיתים תכופות יותר.

הלחן שחיבר נרדי משמש גם את השיר "השפן הקטן". "השפן הקטן" נכתב אף הוא לכבוד חג הפורים, ומתוארות בו התחפושות של תלמידיו של בנימין כספי. הלחנת השיר התמהמהה, וכך הוא קיבל את המנגינה של "אני פורים", בה הוא מושר עד היום.

"אני פורים" זכה לביצועים רבים, בהם של מרים יעקבי, הדסה סיגלוב, אהובה צדוק, יפה ירקוני, מרים אביגל, דליה עמיהוד, שרה יערי, נעמי צורי, עליזה קשי, מקהלת כפר הנוער "הדסים", רוחמה רז, רינת גבאי ועוד.

## קישורים חיצוניים
* מילות השיר "אני פורים", באתר שירונט
* 

## הערות שוליים

קטגוריה:שירי 1932
קטגוריה:שירי מרים יעקבי
קטגוריה:שירי הדסה סיגלוב
קטגוריה:שירי יפה ירקוני
קטגוריה:שירי מרים אביגל
קטגוריה:שירי דליה עמיהוד
קטגוריה:שירי שרה יערי
קטגוריה:שירי נעמי צורי
קטגוריה:שירי רוחמה רז
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי נחום נרדי
קטגוריה:שירי ילדים
קטגוריה:שירי פורים
אליפות העולם בשחמט 1966

**אליפות העולם בשחמט 1966** הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם טיגראן פטרוסיאן ובוריס ספסקי החל ב-9 באפריל והסתיים ב-9 ביוני 1966, בניצחון של פטרוסיאן.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה באמסטרדם תחרות בין-אזורית בהשתתפות 21 שחמטאים. השישה הראשונים העפילו לשלב השלישי שנערך בשיטת פלייאוף. לשחמטאים אלו הצטרפו מיכאל בוטביניק, שהפסיד בדו-קרב של אליפות העולם בשחמט 1963, ופאול קרס. מכיוון שבוטביניק לא רצה להשתתף בתחרות הוא הוחלף על ידי יפים גלר.

למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, טיגראן פטרוסיאן היה נותר אלוף העולם.

## מפגשי המועמדים

## דו-קרב על האליפות
הדו-קרב התקיים במהלך 9 באפריל - 9 ביוני 1966 במוסקבה, שברוסיה, וכלל 24 משחקים.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1966
1966
קטגוריה:מוסקבה: תחרויות שחמט
סטפ אפ: הסדרה

**סטפ אפ: הסדרה** (באנגלית: **Step UP: High Water**) הייתה סדרת טלוויזיה אמריקאית מסוגת דרמה המשודרת באינטרנט המבוססת על סדרת הסרטים המצליחה "סטפ אפ". הסדרה החלה את שידוריה ביוטיוב רד ב-31 בינואר 2018 עם העונה הראשונה המורכבת מעשרה פרקים. ב-22 במאי 2018 חודשה הסדרה לעונה שנייה, אשר עלתה ב-20 במרץ 2019. ב-16 באוגוסט 2019 בוטלה הסדרה על ידי יוטיוב לאחר שתי עונות, אך חודשה לעונתה השלישית על ידי רשת הטלוויזיה Starz. הסדרה בוטלה לאחר עונתה השלישית.

הסדרה נוצרה על ידי הולי סורנסן, המשמשת גם כמפיקה בפועל לצד צ'נינג טייטום וג'נה דוואן.

## עלילה
*סטפ אפ: הסדרה* עוקבת אחר התלמידים ואנשי הסגל של "היי ווטר", בית הספר לאומנויות האינטנסיבי ביותר של אטלנטה. ״כשהתאומים טל וג'נל עוברים מאוהיו, הם מוצאים את עצמם נדחקים לתוך עולם שבו כל תזוזה היא מבחן. כשהם מנסים לנווט את העולם החדש שלהם, ברחבת הריקודים ומחוצה לה, הם יגלו עד כמה הם מוכנים להשקיע מעצמם כדי לממש את החלומות שלהם."

## שחקנים ודמויות
### דמויות ראשיות
* פטריס ג'ונס (עונות 1–2)/קיינן לונסדייל (עונה 3) בתור **טל בייקר**
* מרקוס מיטשל בתור **דונדרה** (עונות 1–2)
* טרנס גרין בתור **ריגו**
* קרליטו אוליברו בתור **דייוויס חימנס**
* ג'ייד צ'ינוות' בתור **אודלי אלן**
* קנדרה אויסניה בתור **פופי מרטינז**
* אריק גרייס בתור **קינג**
* פאיזון לאב בתור **אל בייקר**
* ני-יו בתור **סייג' אודום**
*נאיה ריברה (עונות 1–2)/כריסטינה מילאן (עונה 3) בתור **קולט ג'ונס**
*לוריין מקליין בתור **ג'נל בייקר** (עונה 1)
*טרייל היל בתור **מרקיז הווארד** (עונה 3)
*רביי רוז בתור **אנג'ל אטומי** (עונה 3)
*אנריקה מרסיאנו בתור **ריקרדו קרוז** (עונה 3)
*טרישה הלפר בתור **ארין בקסטר** (עונה 3)

### דמויות משניות
* ר' מרקוס טיילור בתור **איסט-או** (עונה 1)
* אל קלדרון בתור **ג'וני וואן** (עונה 1)
* סעידה ניירובי בתור **אלקטרה** (עונה 2)
* אשלי גרין בתור **נינה סנדרס** (עונה 2)
* טראיל היל בתור **מרקיז**

### דמויות אורח
* סביון גלובר בתור מורה סטפס

## קישורים חיצוניים

* ערוץ היוטיוב הרשמי
* 

קטגוריה:סדרות טלוויזיה המבוססות על סרטים
קטגוריה:סטפ אפ
קטגוריה:סדרות רשת
קטגוריה:סדרות דרמה אמריקאיות
קטגוריה:תוכניות טלוויזיה שמתרחשות באטלנטה
קטגוריה:ליונסגייט: סדרות טלוויזיה
קטגוריה:יוטיוב פרימיום: תוכן מקורי
קטגוריה:סדרות טלוויזיה אמריקאיות שעלו לשידור בשנת 2018
פרוקומפסוגנתוס

200px|ממוזער|דגם של פרוקומפסוגנתוס
**פרוקומפסוגנתוס** (שם מדעי: *Procompsognathus*) הוא סוג של דינוזאור ממשפחת הצלופיזיים שחי בתקופת הטריאס הקדומה בגרמניה.

## מאפיינים
משמעות שמו של דינוזאור זה היא "דמוי-קומפסוגנתוס", אף שאין לו קשר משפחתי למשפחת הקומפסוגנתוסיים של תקופת היורה. ככל הנראה הקשר הוא צורת הלסתות הדומה שלהם.

זהו יצור טורף קדום שהגיע לאורך מטר אחד בממוצע ונע במהירות על שתי רגליים. הוא היה קל ביותר וכנראה שמשקלו הגיע רק ל-1.1 ק"ג. מבנה ירכיו מצביע על רגליים שיכלו לגמוא מרחקים. הוא היה בעל גוף קל, טפרים בזרועותיו ולסתות צרות ודמה לקרובו הצלופיזיס. ככל הנראה הוא היה טורף או אוכלי נבלות. דינוזאור זה תואר בשנת 1913 על ידי הפלאונטולוג הגרמני אברהרד פראס .

## בתרבות
הדינוזאור מוכר בעיקר בזכות שני הספרים של פארק היורה, בהם הוא מתואר כיצור טורף קטן הנע בלהקות וטורף יצורים גדולים ממנו, בין השאר בעזרת ארס. לא התגלו בלוטות ארס במאובנים וגם לא תיעוד של ציד שלו בלהקות.

## קישורים חיצוניים

*
קטגוריה:צלופיזיים
קטגוריה:דינוזאורים שחיו בטריאס עליון באירופה
קטגוריה:מאובני טקסונים שתוארו ב-1913
קטגוריה:גרמניה: מאובנים
כביש 7111

**כביש 7111** הוא כביש רוחב מקומי שמקשר את כביש 4 לכפר האמנים עין הוד, למושב ניר עציון, לכפר הנוער ימין אורד, ובהמשך, לאחר יציאה מהכביש, לעין חוד.

## היסטוריה
הכביש נסלל בשנת 1961 כדי לאפשר גישה לעין הוד, לניר עציון ולימין אורד. עד אז דרך הגישה היחידה אליהם הייתה מכבישים פנימיים ביערות הכרמל.

## אתרים בסמוך לכביש
* שביל ישראל – שמתלכד עם הכביש למשך 100 מטרים.
* הכביש עובר מדרום ליערות הכרמל.

## ראו גם
* כבישי ישראל
* כביש 7110
* עתלית

7111
קטגוריה:הכרמל
קטגוריה:עין הוד
קטגוריה:ניר עציון
Qami

"**Qami**" (בעברית: "**רוח**") הוא השיר שייצג את ארמניה באירוויזיון 2018 שהתקיים בליסבון, פורטוגל. השיר בוצע על ידי הזמר סוואק חנגיאן, הולחן על ידי חנגיאן עצמו, ונכתב על ידי אנה מלואיאן ואנה דניאליאן בעזרתו. השיר נבחר ב-25 בפברואר 2018 בתחרות "Depi Evratesil 2018" ששודרה בערוץ AMPTV1 והיוותה את הקדם הארמני.

השיר לא העפיל לשלב הגמר של תחרות האירוויזיון.

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי ארמניה באירוויזיון
פרס לורנס אוליבייה לשחקנית השנה במחזה חדש

**[[פרס לורנס אוליבייה]] לשחקנית השנה במחזה חדש **היה פרס שנתי שהוענק על ידי האיגוד של תיאטרון לונדון כהוקרה על הישגים בתיאטרון הבריטי. הפרס נוסד ב-1976 בשם "פרסי איגוד תיאטראות הווסט אנד", ושמו הוחלף ב-1984 לכבוד השחקן האנגלי לורד אוליבייה.

ב-1984 אוחד הפרס עם פרס שחקנית השנה בהפקה מחודשת ליצירת פרס לורנס אוליבייה לשחקנית הטובה ביותר. בטקס בשנת 1988 הוענק הפרס בפעם האחרונה.

## זוכות ומועמדות
### שנות ה-1970

### שנות ה-1980

## ראו גם
* פרס דרמה דסק לשחקנית מצטיינת במחזה
* פרס טוני לשחקנית הטובה ביותר במחזה

## קישורים חיצוניים
* 

## הערות שוליים

קטגוריה:פרס אוליבייה
לורנס אוליבייה, שחקנית השנה במחזה חדש
רכסי סיפטון

**רכסי סיפטון** (באנגלית: **Sifton Ranges**) הם רכס הרים הנמצא ממערב לבקע הרי הרוקי, בצפון פרובינציית קולומביה הבריטית שבקנדה.

גובהו של הרכס 1,945 מטרים מעל פני הים, שטחו של הרכס הוא 1,823 קמ"ר והוא מהווה תת-רכס של הרי קאסיאר, המהווים חלק מההרים הפנימיים.

## תת-רכסים
רכסי סיפטון כוללים את הרכסים הבאים:
* רכס קורמייר
* רכס רובי

## קישורים חיצוניים
* רכסי סיפטון באתר ממשלת קולומביה הבריטית
* תצלום לוויין ומידע גאוגרפי
* מפה טופוגרפית של רכסי סיפטון
* רכסי סיפטון באתר summitsearch
* תחזית מזג אוויר עדכנית עבור רכסי סיפטון

## הערות שוליים

סיפטון
סיפטון
My Lucky Day

**My Lucky Day** (בעברית: **יום המזל שלי**) הוא השיר שייצג את מולדובה באירוויזיון 2018 שהתקיים בליסבון, פורטוגל. השיר בוצע על ידי הלהקה דו-רה-דוס, הולחן על ידי פיליפ קירקורוב בעזרתם, ונכתב על ידי ג'ון בלארד בעזרת פיליפ קירקורוב. השיר נבחר ב-24 בפברואר 2018 בתחרות "O melodie pentru Europa 2018" ששודרה בערוץ TRM והיוותה את הקדם המולדובני.

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי מולדובה באירוויזיון
קטגוריה:שירים באנגלית
מיקרוצרטוס

**מיקרוצרטוס** (שם מדעי: *Microceratus*; מילולית:"קטן-קרניים") הוא סוג של דינוזאור צמחוני מתת-סדרת הצרטופסים שחי בתקופת הקרטיקון לפני 90 מיליון שנה בערבות אסיה בסין ומונגוליה.

## מאפיינים
אורכו של יצור זה היה רק 0.6 מטרים והוא היה מראשוני הצרטופסים, יחד עם הפסיטקוזאורוס ממונגוליה.

למיקרוצרטוס היו זרועות קצרות, ראש מגודל בעל מקור קרני דמוי-תוכי וגולגולת גדולה בעלת עטרה קטנה. בניגוד לצרטופסים הגדולים והמאוחרים יותר, היה מסוגל לנוע בזריזות על שתי רגליו האחוריות.

המיקרוצרטוס היה אוכל צמחים שלעס עם מקורו הגדול בעיקר צמחייה קרקעית כמו שרכים ומחטניים ולא צמחים בעלי פרחים שהיו נדירים בתקופתו. המקור עזר לגרור את העלים ולקרוע אותם בקלות.

## בתרבות
*המיקרוצרטוס מופיע בסרטי פארק היורה בעולם היורה: עולם חדש, כשמספר פרטים הובאו לשוק המלטזי ועוד פרט נראה בסרטון מחשב עם שרלוט לוקווד ב"איסלא סורנה". הוא מופיע גם במפות בסרטים הקודמים. וכן בספר פארק היורה של מייקל קרייטון בתור דינוזאור המטפס על העצים ונרדף לעיתים בידי הטירנוזאורוס (במציאות הם לא חיו באותן שנים ואותו מקום).
*בנוסף מספר פרטים נראים בסרט דינוזאור משנת 2000.
*המיקרוצרטוס נראה גם בסדרה הדינוזאורים!.

## קישורים חיצוניים

קטגוריה:צרטופסים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2008
קטגוריה:טקסונים שתוארו בידי בירגר בוהלין
קלווזאורוס

**קלווזאורוס** (שם מדעי: *Callovosaurus*) הוא סוג של דינוזאור שחי בתקופת היורה התיכון, לפני 163 מיליון שנה. הוא התגלה בחפירות באנגליה ותואר ב-1980 בידי פטר גלטון , כשמשמעות שמו הוא: "לטאה מהקלובאן " - התור הראשון של היורה העליון, אליו תוארך. דינוזאור זה היה קרוב משפחה של הדריוזאורוס.

מהקלווזאורוס התגלתה רק פיסת עצם ירך באורך 28 ס"מ. על פי הערכות הגיע בעליה לאורך של 2.5 מטרים והיה יצור זריז שהשתמש ברגליו על מנת לברוח מטורפים. להערכת מספר מדענים, היה הקלווזאורוס יצור רזה שדמה לדריוזאורוס ואולי גם להיפסילופודון, שחי מאוחר יותר. מדענים אחרים חושבים שדמה לקמפטוזאורוס והיה מאבותיו של האיגואנודון. ייתכן והיו לקלווזאורוס נוצות בקצה גופו ובזנבו.

ככל הנראה היה הקלווזאורוס דינוזאור צמחוני שחי בלהקות גדולות.

בסלעים בהם נמצא המאובן המשויך לקלווזאורוס התגלו בעיקר זוחלים ימיים מקבוצת הפלזיוזאוריה, דמויי-תנינאים וכן פטרוזאורים, דינוזאורים משוריינים הקרובים לסטגוזאורוס ולאנקילוזאורוס וכמה זאורופודים.

## קישורים חיצוניים

קטגוריה:דינוזאורים שחיו ביורה תיכון באירופה
קטגוריה:דריוזאוריים
קטגוריה:מאובני טקסונים שתוארו ב-1980
מאוסזאורוס

**מאוסזאורוס** (שם מדעי: *Mussaurus*; משמעות השם: "לטאת עכבר") הוא סוג של דינוזאור מסדרת בעלי אגן דמוי לטאה, שהיה היה מראשוני הזאורופודים וחי בתקופה טריאס עליון.

## מאפיינים
מאובניו של דינוזאור זה נמצאו בחפירות בארגנטינה והוא חי בה לפני 215–203 מיליון שנה. הוא היה שייך למשפחת ה**מאוסזאורוסיים** (*Mussauridae*).

אורכו של הדינוזאור הגיע ל-6 מ' בבגרותו והוא שקל 1,000 ק"ג – מהקטנים במיני קבוצת דמויי זאורופודים שכללה את החיות הגדולות ביותר שחיו ביבשה. המאובנים הראשונים שלו התגלו כמאובני צעירים וביצים ולא התגלו מאובני בוגרים ובתחילה כשגולו, שויכו למאובני פלטאוזאורוס. רק ב-2013 הגיעו חוקרים למסקנה שאלו מאובני מוסזאורוסים בוגרים.

יצורים אלה נעו בערבות ארגנטינה של הטריאס בקבוצות קטנות וכנראה הטילו ביצים יחדיו. הם ניזונו משיחים ועצים נמוכים.

## בתרבות
*המאוסזאורוס הופיע בספר העולם האבוד של פארק היורה בנוסף לאיורים בסדרה עולם היורה: מחנה הקרטיקון אך לא הופיע בסרטים.

## גלריה

קובץ:Mussaurus specimens.png|דגמים של מאוסזאורוס
קובץ:Mussaurus patagonikus DSC 2904.jpg|מאובני מאוסזאורוס


## קישורים חיצוניים

קטגוריה:דמויי זאורופודים
קטגוריה:דינוזאורים שחיו בטריאס עליון באמריקה הדרומית
קטגוריה:מאובני טקסונים שתוארו ב-1979
קטגוריה:טקסונים שתוארו בידי חוסה בונפרטה
Under The Ladder

"**Under The Ladder**" (בעברית: "**תחת הסולם**") הוא השיר שייצג את אוקראינה באירוויזיון 2018 שהתקיים בליסבון, פורטוגל. השיר בוצע על ידי הזמר מלובין, הולחן על ידי מייק ראייס, אנטון קרסקי ומלובין עצמו ונכתב על ידי אותו הצוות. השיר נבחר ב-24 בפברואר 2018 בתחרות "Yevrobachennia Natsionalnyi Vidbir 2018" ששודרה בערוץ STB והייתה תחרות הקדם-אירוויזיון האוקראינית.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי אוקראינה באירוויזיון
קטגוריה:שירים באנגלית
אלפרוזאורוס

ממוזער|שחזור אפשרי
**אלפרוזאורוס** (שם מדעי: *Elaphrosaurus*; מילולית: "לטאה קלת רגליים") הוא סוג של דינוזאור טורף מקבוצת הצרטוזאוריה. יצור זה חי בתקופה יורה עליון ומאובניו נמצאו בעיקר בטנזניה שבאפריקה.

הוא היה קרוב משפחתם הקדום של הצרטוזאורוס ובעיקר של הקרנוטאורוס אך היה בעל מבנה גוף זריז וצר יותר. אורכו הגיע ל-6.2 מ', גובהו ל-1.46 מ' ומשקלו ל-210 ק"ג. היה לו צוואר ארוך עם ראש קטן ובו פתחי עיניים גדולים ולסתות קטנות וחלשות. הרגליים היו צרות ונמוכות והזנב היה ארוך ובעל זיזים רבים. הזרועות היו קטנות.

לא ברור אם יצור זה היה טורף, אוכל כל או אוכל נבלות ואולי אפילו צמחוני, ייתכן שכמו קרוב משפחתו הסיני הלימוזאורוס (Limusaurus).

## בישראל
לא ברור אם דינוזאור זה חי בישראל אך מאובני עקבות שנמצאו בבית זית יכולים להיות קשורים אליו או לדינוזאור אחר ממשפחת האורניתומימיים, אליה השתייך בעבר.

## קישורים חיצוניים

*
קטגוריה:בעלי חיים שתוארו ב-1920
קטגוריה:טקסונים שתוארו בידי ורנר יאננש
קטגוריה:נואזאוריים
קטגוריה:דינוזאורים שחיו ביורה עליון באפריקה
קטגוריה:מאובני טקסונים שתוארו ב-1920
קטגוריה:ארץ ישראל: חיות פרה היסטוריות
עותניאל (דינוזאור)

**עותניאל** (שם מדעי: *Othnielia*) הוא סוג של דינוזאור צמחוני שחי בתקופה יורה עליון לפני 150 מיליון שנה. שמו הוא עיוות שמו של החוקר המפורסם עותניאל צ'ארלס מארש.

## מאפיינים
לדינוזאור זה התגלו מעט מאוד עצמות מהם משערים שהוא היה קרוב משפחה של ההיפסילופודון והדריוזאורוס ומאבותיו של האיגואנודון. יצור זה היה בעל מבנה גוף מהיר והוא הגיע לאורך 1.5-2 מ' ולמשקל 10 ק"ג. הוא היה בעל זנב ארוך וזרועות קצרות ופיו דמה למקור תוכי קצר.

הוא התגלה בסלעים של תקופת היורה בויומינג, יוטה וקולורדו, בהם היו פעם יערות רחבים של סקויות ורעו בהם עדרי זאורופודים ענקיים.

## בתרבות
הדינוזאור מופיע בספר פארק היורה כיצור צמחוני המטפס על העצים בחיפוש עלים, התנהגות שאין הוכחות לקיומה. הוא הופיע גם בסדרה ללכת עם דינוזאורים בפרק על ענקי היורה, שם הוא מופיע לצד הדריוזאורוס, הסטגוזאורוס והדיפלודוקוסים הענקיים. הוא נראה גם בבלדה של Big Al ובמשחק פארק היורה 3: בניית פארק.

## קישורים חיצוניים

קטגוריה:בעלי אגן דמוי עוף
קטגוריה:דינוזאורים שחיו ביורה עליון באמריקה הצפונית
צלורוס

ממוזער|מדד של צלורוס
**צלורוס** (שם מדעי: *Coelurus*; מילולית: "זנב חלול") הוא סוג של דינוזאור טורף מקבוצת התרופודה שחי בתקופה יורה עליון לפני 150-153 מיליון שנה.

## מאפיינים
דינוזאור זה ידוע רק משלד אחד שהתגלה בתצורת מוריסון, ויומינג, ארצות הברית. הוא נחשב לבן משפחתו של האורניתולסט.

אורכו של הצלורוס הגיע ל-2.4 מ', גובהו ל-0.7 מ' ומשקלו ל-13–20 ק"ג. הוא היה בעל גוף זריז, רגליים קצרות וזנב ארוך אך בעל זרועות קצרות. כמה מדענים מעריכים שהיו לדינוזאור נוצות כמו לכמה תרופודים.

יצור זה היה דומה לאורניתולסט אך מהיר יותר והוא היה צייד של לטאות, חרקים וטרף קטן דומה.

דינוזאור זה תואר על ידי החוקר האמריקאי עותניאל צ'ארלס מארש ב-1879.

## בתרבות
בזיכיון פארק היורה הצלורוס מוזכר בספר הראשון ומופיע גם באיורים בעולם היורה: מחנה הקרטיקון ובמשחק פארק היורה 3: בניית פארק אך לא מופיע בסרטים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:קואלוריים
קטגוריה:מאובני טקסונים שתוארו ב-1879
צירדקטילוס

**צירדקטילוס** (שם מדעי: *Cearadactylus*; מילולית "האצבע של סיארה") הוא סוג זוחל קדום מעופף מסדרת הפטרוזאוריה, שחי בתקופה קרטיקון תחתון לפני 112 מיליון שנה.

## מאפיינים
יצור זה דמה במראהו לפטרנודון וקרוביו אך היה חסר את הכרבולת שלו והוא היה בעל לסתות מלאות שיניים חדות דמויות מחטים, דבר שחסר אצל הפטרנודון בעל המקור. הוא היה קרוב בעיקר לבני המשפחה אנהגואריים.

הוא התגלה בערבות של מזרח ברזיל בתצורות סנטנה (Santana Formation). תחילה נמצאה גולגולת באורך 57 ס"מ שלו ובהמשך התגלו מאובנים נוספים. מוטת כנפיו של הפטרוזאורוס הגיע ל-4 מטרים ועל פי כמה דעות ל-5.5 מטרים. משקלו הגיע ל-30 ק"ג, חרף ממדיו הגדולים.

זה היה זוחל טורף שניזון בעיקר מדגים ולסתותיו ושיניו מנעו מהדגים לברוח. הוא דאה על אוויר חם בדומה לנשרים ולחסידות של ימינו מעל הים ומעל צוקי החופים.

## בתרבות
*הצירדקטילוס הופיע בספר פארק היורה, כפטרוזאורים הנמצאים בכלוב גדול. הוא לא הופיע באף אחד מהסרטים.
*צירדקטילוס בשם סיירה מופיע בסרטי המסע לעמק החלומות כנבל הראשי לצד רינקוס הרמפורינקוס.
*להקה של צירדקטילוסים טורפים תוקפים את ההרפקטוגנתוס עליו רוכבים באק, קראש ואדי בעידן הקרח 3: עלייתם של הדינוזאורים.
*בנוסף הוא מופיע במשחק המחשב Jurassic World Evolution 2.

## תמונות
ממוזער|איור של צירדקטילוס
ממוזער|מאובני הצירדקטילוס
ממוזער|צירדקטילוס

## ראו גם
*מימודקטילוס - פטרוזאור קרוב מלבנון.

## קישורים חיצוניים

קטגוריה:פטרנודונטואידה
קטגוריה:פטרוזאורים שחיו בקרטיקון תחתון באמריקה הדרומית
קטגוריה:ברזיל: מאובנים
קטגוריה:מאובני טקסונים שתוארו ב-1985
חואן לסקאנו

**חואן אדוארדו לסקאנו** (בספרדית: **Juan Eduardo Lescano**; נולד ב-29 באוקטובר 1992 בראוץ', בואנוס איירס, ארגנטינה) הוא כדורגלן ארגנטינאי המשחק בעמדת החלוץ בבריזבן רואר.

## קריירה
הוא התחיל לשחק כדורגל בגיל 5, בבית הספר של בוקה ג'וניורס בבואנוס איירס. אז, בגיל 13, הוא עבר לספרד, שם הוא שיחק בקבוצת הנוער של אינטרנסיונל מדריד. שלוש שנים מאוחר יותר, הבחין בו מאמן ליברפול רפאל בניטס, שהזמין אותו למועדון הבריטי. בגיל 17 עבר לקבוצת הנוער של מדריד ריאל מדריד . לאחר שנתיים שבהן מיעט לשחק, עבר לליגת העל של איחוד האמירויות הערביות וכעבור חצי שנה עבר לקבוצת הנוער של לוגאנו השווייצרית.

ב-2013 הוא עבר לרוסיה, שם חתם על חוזה לשנתיים עם מועדון ליגת המשנה יניסיי והופיע לראשונה במדיה ב-7 ביולי 2013 במחזור הראשון כששיחק מול רוטור וולגוגרד (1:4) — כשעלה כמחליף בדקה ה-60 ואחרי 3 דקות הבקיע את שער הבכורה שלו. שיחק 79 משחקים והבקיע 19 שערים במגירה יניסיי. ביולי 2016 הפך לשחקן בהרכב של סק"א חברובסק, שאיתה העפיל בסוף העונה לליגת העל. ב-26 ביולי 2017 חתם באנז'י מחצ'קלה. ביוני 2018 הושאל למועדון טובול מליגת העל הקזחית.

באוגוסט 2019 סיכם את תנאיו בקבוצת הפועל תל אביב. הוא שותף באימוני הקבוצה ואף לקח חלק במשחק במסגרת גביע הטוטו, אך לא הרשים ושוחרר כעבור שבוע. בהמשך חתם בקבוצת יניסיי קרסנויארסק מליגת המשנה ברוסיה.

## סטטיסטיקה
נכון ליולי 2018:

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני שבאב אל-אהלי דובאי
קטגוריה:כדורגלני לוגאנו
קטגוריה:כדורגלני יניסיי קרסנויארסק
קטגוריה:כדורגלני סק"א חברובסק
קטגוריה:כדורגלני אנז'י מחצ'קלה
קטגוריה:כדורגלני טובול
קטגוריה:כדורגלני בריזבן רואר
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בספרד
קטגוריה:ספורטאים זרים ברוסיה
קטגוריה:ספורטאים זרים בקזחסטן
קטגוריה:ספורטאים זרים באוסטרליה
קטגוריה:ספורטאים זרים בפינלנד
קטגוריה:ספורטאים זרים בסין
קטגוריה:ארגנטינאים שנולדו ב-1992
להרוג את המלך (מיני-סדרה)

ממוזער|200px|קיט הרינגטון מגלם את רוברט קייטסבי
**להרוג את המלך** (באנגלית: **Gunpowder**; "אבק שרפה") היא מיני-סדרה דרמה היסטורית בריטית בהפקת קודוס וחברת "Thriker Films" של קיט הרינגטון עבור BBC One. הסדרה בת שלושה החלקים שודרה לראשונה בערוץ BBC One ב-21 באוקטובר 2017.

את הסדרה פיתחו רונאן בנט, קיט הרינגטון ודניאל וסט, והיא מבוססת על מזימת אבק השרפה שהתרחשה בלונדון בשנת 1605. בסדרה מככב הרינגטון שהוא צאצא ישיר של הדמות שהוא מגלם רוברט קייטסבי. הבמאי הוא ג'יי בלייקסון.

## צוות השחקנים
### תפקידים ראשיים
* קיט הרינגטון – רוברט קייטסבי
* פיטר מולאן – הנרי גרנט
* מארק גאטיס – סר רוברט ססיל
* ליב טיילר – אן וו

### תפקידי משנה
* לוק ברוטון – תומאס בייטס
* פיליפ היל-פירסון – סר אווררד דיגבי
* טום קאלן – גאי פוקס
* דניאל וסט – תומאס פרסי
* ג'וזף רינגווד – אמברוז רוקווד
* מרטין לינדלי – פרנסיס טרשם
* כריסטופר ט ג'ונסון – רוברט וינטור
* אדוארד הולקרופט – תומאס וינטור
* מתיו ניל – כריסטופר רייט
* לוק ניל – ג'ון רייט
* שון דולי – סר ויליאם וייד
* דרק רידל – ג'יימס הראשון, מלך אנגליה
* רוברט אמס – האב ג'ון ג'ררד
* פדרו קזבלנק – נציב קסטיליה
* אנדי לוקאס – חואן דה טסיס, הרוזן הראשון מווילמדיאנה
* דייוויד באמבר – הנרי פרסי, רוזן נורת'מברלנד
* סיימון קונץ – תומאס הווארד, רוזן סאפוק
* יו אלכסנדר – פיליפ הרברט, רוזן פמברוק
* שון ריגבי – ויליאם פרקר, בורן מונטאיגל
* רוברט גווילם – סר ויליאם סטנלי
* אנדרו ג'רוויס – אדוארד אלפורד
* ת'ום אשלי – האב דניאל סמית'

## הפקה
בפברואר 2017 פורסם ב-BBC על הזמנת סדרת דרמה בת שלושה חלקים בפיתוחם של רונאן בנט, קיט הרינגטון ודניאל וסט. את התסריט כתב רונאן בנט והפיקה חברת Kudos. בסדרה מככבים קיט הרינגטון, פיטר מולאן, מארק גאטיס וליב טיילר. הצילומים נערכו החל מסוף פברואר 2017.

אתרי הצילומים כללו את איסט רידלסדן הול ומנזר פאונטיינז שמתוחזקים על ידי קרן הנאמנות הלאומית. אתרים נוספים היו באוקוול הול, טירת ריפלי, האדון הול, קירקסטול אבי, בולטון אבי, גשר לנדל במרכז העיר יורק, ו-Ilkley Moor. הכנסייה בוורלי מינסטר שימשה לצילומי ההדר המלכותי של ארמון וסטמינסטר.

## פרקים

## שידור
שידור הבכורה של "להרוג את המלך" היה בערוץ BBC One ב-21 באוקטובר 2017. בארצות הברית שודרה הסדרה ברשת HBO החל מ-18 בדצמבר 2017.

## קישורים חיצוניים

* 

## הערות שוליים

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-2010
פורד Thames 307E

**Ford Thames 307E** (באנגלית: **Ford Thames 307E**) היא מכונית מסחרית תוצרת **Ford of Britain** (שם רשמי: **Ford Motor Company Limited**), חברת בת של קונצרן הרכב פורד אשר יוצרה בין השנים 1961–1967.

דגם ה"פורד Thames 307E" התבסס על דגם פורד אנגליה 105E.

מאוקטובר 1962 יוצר דגם חדש "פורד Thames 309E" אשר הורכב עליו מנוע בעל נפח של 1,198 סמ"ק.

שטח ההטענה של דגם "פורד Thames 307E" עומד על 2.1 מ"ר.

## דגמים
* Thames 5 cwt 
* Thames 7 cwt

## תמונות

קובץ:Anglia van (871913686).jpg | "פורד Thames 307E" 
קובץ:Colorful Car at Lesedi Cultural Village.jpg | "פורד Thames 307E" 
קובץ:Ford Thames 307E reg nov 1962 997 cc.JPG | "פורד Thames 307E" 
קובץ:Thames van (5522297690).jpg | "פורד Thames 309E" 



## ראו גם
* פורד
* פורד פרפקט
* פורד אנגליה
* פורד Thames 300E
* פורד Thames 400E

## לקריאה נוספת
*  "פורד Thames 307E" - תמונות

## קישורים חיצוניים

## הערות שוליים

Thames 307E
קטגוריה:מכוניות מסחריות
קטגוריה:דגמי מכוניות שהושקו ב-1961
קטגוריה:מכוניות בריטיות
אליפות העולם בשחמט 1969

**אליפות העולם בשחמט 1969** הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם טיגראן פטרוסיאן ובוריס ספסקי החל ב-14 באפריל והסתיים ב-17 ביוני 1969, בניצחון של בוריס ספסקי.

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסוסה תחרות בין-אזורית בהשתתפות 23 שחמטאים. לאחר הסיבוב ה-10 הוביל בובי פישר את התחרות עם שבעה ניצחונות ושלוש תוצאות תיקו, אך הוא נטש אותה לאחר ויכוח עם המארגנים, וכל המשחקים בהשתתפותו בוטלו. השישה הראשונים העפילו לשלב השלישי שנערך בשיטת פלייאוף. לשחמטאים אלו הצטרפו בוריס ספסקי, שהפסיד בדו-קרב של אליפות העולם בשחמט 1966 ומיכאל טל.

למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, טיגראן פטרוסיאן היה נותר אלוף העולם.

## מפגשי המועמדים

## דו-קרב על האליפות
הדו-קרב התקיים במהלך 14 באפריל - 17 ביוני 1969 במוסקבה. הוא היה אמור לכלול 24 משחקים לכל היותר, אך בפועל הסתיים לאחר משחק מס' 23.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1969
1969
קטגוריה:מוסקבה: תחרויות שחמט
בוריסלב איבקוב

**בוריסלב איבקוב** (בסרבית: **Борислав Ивков**; 12 בנובמבר 1933 – 14 בפברואר 2022) היה שחמטאי סרבי בדרגת רב-אמן. היה אלוף יוגוסלביה בשחמט מספר פעמים, התחרה באליפות העולם בשחמט.

## ביוגרפיה
בגיל 16 בוריסלב איבקוב השתתף באליפות יוגוסלביה וזכה במקומות 4–7. בשנת 1950 הוא התחרה בתחרות בינלאומית בבלד וזכה במקום 5–6. בשנת 1951 הוא זכה באליפות העולם לנוער. איבקוב השתתף בתחרויות רשמיות רבות וזכה מספר פעמים.

בשנות ה-60 של המאה ה-20 הוא היה בין השחמטאים החזקים בעולם, והתקדם עד לשלב הפלייאוף באליפות העולם בשחמט 1966.

במהלך הקריירה הוא ניצח מספר אלופי העולם לרבות וסילי סמיסלוב, מיכאל טל, טיגראן פטרוסיאן, בובי פישר ואנטולי קרפוב.

אף על פי שהפסיק להשתתף בתחרויות באופן סדיר בשנת 1975, המשיך איבקוב להתחרות מפעם לפעם. בפברואר 2014 הפסיק להיות שחמטאי פעיל.

נפטר ב-14 בפברואר 2022.

## בוריסלב איבקוב במשחקי [[אולימפיאדת השחמט]]
בין השנים 1956 ל-1980 השתתף איבקוב ב-12 אולימפיאדות שחמט:

## קישורים חיצוניים

## משחקים מוסברים (באנגלית)
### 1959
* בובי פישר מול בוריסלב איבקוב, 22.4.1959, A Legend Left Us, But His Legacy Lives On   Fischer vs Ivkov (1959)

## הערות שוליים

קטגוריה:קצרמר יוגוסלביה
קטגוריה:שחמטאים יוגוסלבים
קטגוריה:שחמטאים סרבים
קטגוריה:רבי-אמנים
קטגוריה:אלופי עולם לנערים בשחמט
קטגוריה:ילידי 1933
קטגוריה:סרבים שנפטרו ב-2022
כביש 7110

**כביש 7110** הוא כביש אורך מקומי שמקשר את כביש 2 לוועד המקומי עתלית ולקיבוץ נווה ים.

הכניסה לכביש היא ממחלף עתלית.

הכביש נסלל כדי לאפשר גישה לעתלית (אז מועצה מקומית) ולקיבוץ נווה ים מכביש 2.

הכביש עובר לכל אורכו ברחוב דרך הים, שמהווה את הרחוב הראשי של עתלית, ובהמשך, את כביש הגישה לנווה ים.

## ראו גם
* כבישי ישראל
* דרך הים
* כביש 721
* כביש 7111

7110
קטגוריה:הכרמל
קטגוריה:עתלית: תחבורה
בלזינו

**בלזינו** (ברוסית: **Балезино**) הוא יישוב ברפובליקת אודמורטיה ברוסיה, על הגדה השמאלית של נהר הצ'פצ'ה.

## היסטוריה
בלזינו הוקמה ב-1897 כתחנה על הרכבת הטרנס-סיבירית. היישוב נקרא על שם כפר בעל שם דומה הממוקם על הגדה הימנית של נהר הצ'פצה אשר נוסד במאה ה-16. לבלזינו היה מעמד של התיישבות עובדים עד מרץ 2012 אז המעמד שונה לכפר.

הכלכלה במקום מתבססת על מפעלי תעשיות המזון, העור והעץ. היצרן הגדול ביותר הוא מפעל יציקה מכני.

בתחילת המאה ה -21 נפתח מוזיאון ההיסטוריה המקומי.

## אוכלוסייה
אוכלוסיית בלזינו לפי שנים:

## קישורים חיצוניים

* 

## הערות שוליים

קטגוריה:אודמורטיה: יישובים
קטגוריה:יישובים שהוקמו ב-1897
עזמוט

**עזמוט** (בערבית: عزموط) הוא כפר פלסטיני בנפת שכם, כחמישה ק"מ צפונית מזרחית לעיר שכם, בגובה 466 מ' מעל פני הים.

כקילומטר צפון מזרחית לכפר, הוקמה התנחלות אלון מורה.
## מקור השם
תושבי הכפר מצטטים את ספרו של החוקר הפלסטיני אחסאן אל-נימר (إحسان النمر) שכתב כי השם המקורי היה בכנענית: עֹז אל-מוּת - عز الموت ולדבריו הכוונה הייתה ל"חוזקה עד מוות", שבא לציין את החוזק וקור הרוח של תושבי המקום.

## היסטוריה
לפי עדויות ארכאולוגיות האזור היה מיושב החל מתקופת הברזל בארץ ישראל.

הכפר הנוכחי הוקם לפני כ-600 שנה, על ידי משפחה שהגיעה מהיר טאיף שבחצי האי ערב.

החוקר צרפתי ויקטור גרן ביקר בכפר ב-1870 וכתב: .

## אוכלוסייה

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה עזמוט משליטה בריטית לירדנית.

### 1967 ואילך
במלחמת ששת הימים, בחצות ליל ה-7 ביוני 1967, החלה מתקפת חטיבה 37 על אזור שכם. החטיבה נכנסה אל העיר בשעה 10:45 בבוקר והלחימה נמשכה עד הערב, בסיומה נפל כל האזור בידי כוחות צה"ל והכפר עבר משליטה ירדנית לישראלית.

בסוף שנת 1979, החליטה ממשלת ישראל להקים את התנחלות "אלון מורה", סמוך לפסגת ג'בל בילאל (או "הר כביר"), שלמרגלותיו שוכנת עזמוט, זאת לאחר שהוכרזה כאדמות מדינה על ידי פליאה אלבק, מנהלת המחלקה האזרחית בפרקליטות המדינה, מאחר שלא הייתה מעובדת.

ב-13 בינואר 1991, נרצח תושב הכפר חמדאללה ראדי חיליל עלאוונה, בן 27 על ידי פנחס אסייג, תושב אלון-מורה. אסייג הודה ברצח ושיחזר אותו. ב-12 בספטמבר 1991 החליטו שופטי בית המשפט המחוזי בתל אביב, על סמך חוות דעת רפואית, לבטל את המשפט. אסייג נשלח לאשפוז פסיכיאטרי.

## אדמות
בסקר הכפרים בשנת 1945 נמצא ששטח הקרקע של הכפר היה 10,748 דונם, מתוכם 3,259 שימושו לגידולי דגנים.

בשנת 2014 נמצא ששטח הכפר הוא כ-9,836 דונם.

בשנת 1996 נסלל על אדמות הכפר כביש עוקף להתנחלות אלון מורה - כביש 555. הנסיעה על הכביש אסורה לתושבי הכפר ונמנעת מהם הגישה אל אדמות הכפר שמעבר לכביש. בזמן האינתיפאדה השנייה חפר צה"ל לאורך הכביש שתי תעלות שמונעות מעבר כלי רכב בין הכפרים דיר אל-ח'טב וסאלם לעזמוט.

בעשור השני של המאה ה-21, השתלטו בהדרגה מתנחלי אלון מורה על מאות דונמים של אדמה חקלאית פרטית של תושבי הכפר.

לאחר הסכמי אוסלו, בשנת 1995, 5,803 דונם, 59% מאדמות הכפר הוגדרו כשטח B ו-4,033 דונם שהם -41% הם שטח C.

## אתרים היסטוריים
הכפר מוקף במספר אתרים ארכאולוגיים:

ממוזער|'''מקאם שיח' בילאל''' על ג'בל כביר
* מצפון, על פסגתו המערבית של ג'בל בילאל, מצוי מקאם שייח' "בילאל אבן רבאח", אתיופי שהיה המואזין הראשון באסלאם. שטחו כ-40 מ"ר. במקום ישנה באר מים בעומק כ-10 מטר ורוחבה כ-4 מטר שבעבר שימשה מים למאות ראשי צאן ובקר וכן מערה שנראה כי שימשה לשינה בימי קדם. המקום שימש את תושבי הכפר והכפרים הסמוכים, לטקסים דתיים, שחיטת נדרים וכיוצא בזה.
* בסביבות הכפר ישנן עשרות מערות קדומות שבחלקן, נמצאו כדים, חרסים שונים ומטבעות מהתקופה הרומית.
* מקאם השייח' אחמד אבו שחאדה, בבית הקברות הצפון מערבי
* מקאם השייח' סאלח עלאונה, בבית הקברות שבמרכז הכפר.
* מקאם אלח'דר, בבית הקברות שבחלק הדרום מערבי של הכפר.

## שונות
בשנת 2003, במאי הקולנוע אבי מוגרבי צילם בעזמוט סרט תיעודי קצר, שהוקרן במסגרת פסטיבל הסרטים הבינלאומי בברלין בשנת 2004.

## קישורים חיצוניים

*Welcome to Azmut
*Survey of Western Palestine, Map 12:  IAA, Wikimedia commons
*  Azmut village profile,  המכון למחקר יישומי - ירושלים  (ARIJ)
* Azmut, aerial photo, ARIJ
* 
* 

## הערות שוליים

קטגוריה:נפת שכם
קטגוריה:הרשות הפלסטינית: יישובים
ניפונוזאורוס

ממוזער|שחזור
**ניפונוזאורוס** (שם מדעי: *Nipponosaurus*; מילולית: "לטאה יפנית") הוא סוג דינוזאור ממשפחת ההדרוזאוריים ("בעלי מקור הברווז") אשר חי בעידן הקרטיקון לפני 85–80 מיליון שנה. מאובניו נמצאו ביפן ובמחוז סחלין שברוסיה. הוא היה קרוב משפחה של הלאמבאוזאורוס.

## מאפיינים
הניפונוזאורוס הגיע לאורך 4 מטרים. בשל גודלם, נחשבו המאובנים הראשונים כשייכים לפרטים בוגרים, אך לאחר בדיקה מדוקדקת התברר שהיה מדובר בצעירים. לא נתגלה שלד המשויך לבוגר, אך שלדי הצעירים כללו עצמות רבות. דינוזאור זה היה בעל זנב ארוך וכבד, ראש בעל בליטה ישרה וצורת ולסתות שהזכירו מקור ברווז ובהם שורות של שיניים שטוחות.

דינוזאור זה רעה בעדרים בערבות הקדומות של הקרטיקון של יפן.

## בתרבות
דינוזאור זה הופיע במשחק פארק היורה 3: בניית פארק.

## קישורים חיצוניים

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1936
קטגוריה:יפן: מאובנים
טימותי אדמס

**טימותי כריסטופר אדמס** (באנגלית: **Timothy Adams**, נולד ב-4 באוגוסט 1967) הוא שחקן ודוגמן אמריקאי.

## ביוגרפיה
אדמס נולד וגדל בניו ג'רזי כאמצעי מבין חמישה ילדים. הוא סיים תואר מאוניברסיטת ניו ג'רזי והיה שותף בבעלות על חברה לפני הצטרפותו לעסקי השעשועים.

הופעתו הראשונה כשחקן הייתה בשנת 1995 בסרט "מת לחיות 3", ואחרי זה שיחק בשנים 1997–1999 באופרת הסבון "Sunset Beach", במהלך השתתפותו בסדרה הוא תפס את עינו של צלם דוגמנות, החל לעבוד כדוגמן, והופיע על שער המגזין "Men's Health".

בשנת 1999 שיחק בסרט הדרמה "חמש ילדות יפות", ובשנת 2003 שיחק בסרט "בחורים רעים 2". בשנים 2003-2002 כיכב באופרת הסבון השוודית-אמריקאית "שדרת האוקיינוס" ברשת TV4, בתפקיד הראשי של תומאס אוקיף'. 

הוא דיבב את דמותו של מאמן הכושר ברוסי קיבוץ במשחקים Grand Theft Auto IV ו-Grand Theft Auto: The Ballad of Gay Tony.

מ-1991 ל-1995 היה נשוי למגישת הטלוויזיה דייזי פואנטז שהייתה חברתו מימיי התיכון.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1967
הופליטוזאורוס

ממוזער|איור של העצמות
**הופליטוזאורוס** (שם מדעי: *Hoplitosaurus*; מילולית "לטאת הופליט") הוא סוג של דינוזאור משוריין ממשפחת נודוזאוריים. דינוזאור זה חי בתקופת הקרטיקון לפני 130 מיליון שנה.

דינוזאור זה נראה דומה מאוד לפולקנתוס (Polacanthus) וכמה מדענים עדיין מעריכים אותו ככזה. הוא נפרד ממנו על פי כמה מדענים ב-1990. מאובניו התגלו בדרום דקוטה יחד עם מיני דינוזאורים שונים. הוא הזכיר במראהו גם אנקילוזאורוס ונראה כמו שילוב של שניהם.

היו לו גפיים ארוכים ונוקשים, שעזרו לשאת את גופו, שכנראה הגיע לגובה 1.2 מטר. יצור זה היה אוכל עשב איטי בעל אלה גדולה בקצה זנבו. גופו היה מכוסה שריון גרמי, ועליו היו גבשושיות קוצניות. על כתפיו התנוססו שני זיזים גדולים, ששימשו לדקירת טורפים.

## קישורים חיצוניים

קטגוריה:נודוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1902
קטגוריה:טקסונים שהתפתחו בקרטיקון תחתון
תניסתרופאוס

**תניסתרופאוס** (שם מדעי: *Tanystropheus*; פירוש השם: "מתלים ארוכים") הוא סוג של זוחל ימי קדום ממשפחת התניסתרופאיים, שדמה לפליוזאורים וחי בתקופה טריאס תיכון, לפני 228–245 מיליון שנה. מאובני יצור זה נמצאו בדרום אירופה (באיטליה ושווייץ), המזרח התיכון וסין.

## מאפיינים
התניסתרופאוס היה זוחל ארוך צוואר שהגיע לאורך שישה מטרים, כשצווארו רב החוליות היווה כשלושה מטרים מאורכו. תחילה סברו שיצור זה קרוב לפטרוזאורים, אך בהמשך הניחו שהוא חי בים, והיה שייך לקבוצת זוחלים קדומה - פרוטורוזאוריה. מהסוג נמצאו שלושה מינים.

בדומה לאריות ים מודרניים, ככל הנראה, היה התניסתרופאוס נח על החופים והסלעים, ושוחה בים במרדף אחרי דגים. ייתכן שהוא הסתער על טרפו במהירות באמצעות צווארו בדומה לאנפות.

יצורים אלה נכחדו לאחר תור הטריאס.

## בתרבות
זוחל ימי זה מופיע בסדרה "מפלצות ים" ובסרט "Sea Rex 3D".

## ראו גם
*טרילופוזאורוס

## קישורים חיצוניים

* 

קטגוריה:תניסתרופאיים
קטגוריה:בעלי חיים שחיו בטריאס תיכון באסיה
קטגוריה:בעלי חיים שחיו בטריאס תיכון באירופה
קטגוריה:מאובני טקסונים שתוארו ב-1852
אמרגזאורוס

**אמרגזאורוס** (שם מדעי: *Amargasaurus*) הוא דינוזאור ארוך צוואר מקבוצת הזאורופודים שחי בתקופת הקרטיקון תחתון לפני 129-122 מיליון שנה. הדינוזאור נקרא על שם תצורות לה אמרגה  שבמחוזות נאוקן, ריו נגרו ומנדוסה בארגנטינה, בה התגלו מאובניו.

## מאפיינים
זאורופוד זה היה שייך למשפחת הדיקראוזאוריים, שהיו קרוביהם הרחוקים של הדיפלודוקיים והם היו בעלי שורה של זיזים בולטים מגופם ובייחוד על צווארם. יצורים אלה היו קטנים בהרבה מהדיפלודוקוסיים.

אורכו של האמרגזאורוס הגיע ל-9–10 מטר ומשקלו כ-2.6 טון. היו לו זיזי עצם בולטים על הצוואר והכתפיים וזיזים נוספים לאורך גבו ועליהם היה תלוי מפרש, בדומה לדימטרודון. ככל הנראה שימש המפרש לתקשורת והרתעת יריבים. דעה נוספת סבורה כי הוא השתמש בזיזים כאמצעי התגוננות, כמו קרני האנטילופות, ואילו מדענים אחרים חושבים שהוא התחמם בעזרת חימום המפרש.

הוא חי בעדרים באפיקי הנהרות הארגנטינאים הקדומים ונכחד לפני 122 מיליון שנה.

## בתרבות
ממוזער|שחזור אפשרי של אמרגזאורוס 
דינוזאור זה הופיע בסדרה דינו דן ובמשחקי המחשב עולם היורה: המשחק, Jurassic World: Alive, פארק היורה 3: בניית פארק וJurassic World Evolution 2.

## קישורים חיצוניים

קטגוריה:בעלי חיים שתוארו ב-1991
קטגוריה:דיקראוזאוריים
קטגוריה:דינוזאורים שחיו בקרטיקון תחתון באמריקה הדרומית
קטגוריה:טקסונים שתוארו בידי חוסה בונפרטה
קטגוריה:מאובני טקסונים שתוארו ב-1991
קטגוריה:ארגנטינה: מאובנים
ארכיאורניתומימוס

**ארכיאורניתומימוס** (שם מדעי: *Archaeornithomimus*; משמעות השם: "אורניתומימוס עתיק") הוא סוג של דינוזאור ממשפחת האורניתומימיים שחי בשלהי הקרטיקון לפני 70 מיליון שנה. מאובניו התגלו בחפירות בסין ובמונגוליה הפנימית.

הוא היה יצור מהיר באורך 3.3 מ' ובמשקל 50 ק"ג. הוא קרוי ע"ש הדמיון בינו לאורניתומימוס (Ornithomimus) מאותה משפחה. יצור זה היה גבוה מאוד והיה בעל רגליים חזקות, זרועות ארוכות וצוואר ארוך אך ראש קטן ללא שיניים.

ככל הנראה הוא היה אוכל-כול בינוני או אף אוכל צמחים. 

## בתרבות
דינוזאור זה הופיע במשחק המחשב Jurassic World Evolution וJurassic World Evolution 2.

## קישורים חיצוניים

קטגוריה:אורניתומימיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1972
ברנהרד אליאס

**ברנהרד פאול "באדי" אליאס** (**Bernhard Paul "Buddy" Elias**; 2 ביוני 1925 - 16 במרץ 2015) היה שחקן קולנוע, טלוויזיה ותיאטרון שווייצרי-יהודי ונשיא קרן אנה פרנק - קרן שהוקדשה לשימור זכרה של בת דודתו אנה פרנק.

## קורות חיים
אליאס נולד ב-2 ביוני 1925 בעיר פרנקפורט, רפובליקת וויימאר. אביו היה אריך אליאס, ואמו הייתה הלנה לבית פרנק, אחותו של אוטו פרנק ודודתה של אנה פרנק. ב-1929 אביו התמנה למנהל סניף של חברת אופקטה בעיר בזל. ב-1931 עברה המשפחה לשם. ב-1947 הוא החל לעבור בתערוכת הקרח הולידיי אוף אייס (Holiday on Ice) בברמן. 

## קריירת משחק
ב-1976 שיחק בסדרת הטלוויזיה "סיפורים פריזאיים", וב-1979 שיחק בסרט המערב גרמני "דוד" העוסק בבנו של רב בשואה המנסה לגייס כסף כדי להימלט. באותה שנה הוא שיחק גם בסרטו של מנחם גולן "הקוסם מלובלין". באמצע שנות השבעים הוא החל להופיע בעיקר בהפקות הקשורות לשואה. בין הסרטים הידועים בהם שיחק ניתן למנות את "אהבה במחשבה" ו"ציידי האוצרות".

אליאס היה בן דוד ראשון של מרגוט ואנה פרנק. בילדותם, היו אליאס ואנה חברים קרובים, ואנה מזכירה אותו מספר פעמים ביומנה בכינוי החיבה "ברנד". ב-1942 נותק הקשר בין משפחת אליאס למשפחת פרנק, אשר ירדה למסתור באמסטרדם. אנה ומרגוט, וכן אמם אדית פרנק נרצחו במחנות השמדה. רק אוטו פרנק שרד וקיבל את יומניה של אנה מידי מיפ חיס. משפחת אליאס סייעה לאוטו לשמר את זכרה של בתו, והקימה עמו את קרן אנה פרנק. אוטו פרנק נפטר ב-1980, והוריש לברנהרד את תפקידו כנשיא הקרן. אליאס לחם כדי שזכרה של בת דותו ישמר באופן הראוי, ובתקופתו פרץ סכסוך בין קרן אנה פרנק לבין בית אנה פרנק בשאלת הבעלות על היומנים המקוריים ואופן הצגתם של המסמכים. ב-2011 גילתה אשתו, שניקתה את עליית הגג שלהם, כ-6,000 מכתבים, גלויות ותמונות, ששלחו בני משפחת פרנק, כולל אנה, לאליאס. הגילוי הוביל לפרסום הספר "אוצרות מעליית הגג" שראה אור באנגלית ב-2011.

אליאס התגורר בבזל עם אשתו, השחקנית גרטי אליאס (לבית וויידנר), שם מת ב-16 במרץ 2015. הוא היה קרוב המשפחה האחרון של אנה פרנק. היו להם שני בנים, פטריק ואוליבר, שהפכו גם הם לשחקנים.

## קישורים חיצוניים

* 
* 

## הערות שוליים

קטגוריה:מהגרים מגרמניה
קטגוריה:מהגרים לשווייץ
קטגוריה:אישים שקשורים לאנה פרנק
קטגוריה:שחקני קולנוע וטלוויזיה יהודים שווייצרים
קטגוריה:שחקני תיאטרון שווייצרים
קטגוריה:שחקני תיאטרון יהודים
קטגוריה:שווייצרים שנולדו ב-1925
קטגוריה:שווייצרים שנפטרו ב-2015
וולפגנג אולמן

**וולפגנג אולמן** (בגרמנית: **Wolfgang Uhlmann**; 29 במרץ 1935 – 24 באוגוסט 2020) היה שחמטאי גרמני בדרגת רב-אמן, שהיה אלוף גרמניה המזרחית בשחמט מספר פעמים, והשתתף באליפות העולם בשחמט.

## ביוגרפיה
וולפגנג אולמן נולד בדרזדן. החל לשחק בגיל 11 בהדרכת אביו. בשנת 1951 הוא זכה באליפות גרמניה המזרחית לנוער. בשנת 1954 זכה באליפות גרמניה המזרחית, ובסך הכל זכה בתואר זה 11 פעמים.

בשנת 1971 הוא העפיל לתחרות מועמדים, אך הודח ברבע הגמר על ידי בנט לארסן. במהלך שנות ה-60 ושנות ה-70 של המאה ה-20 הוא זכה במספר רב של תחרויות.

הוא נחשב למומחה עולמי בהגנה צרפתית.

נפטר ב-24 באוגוסט 2020.

## קבלת דרגות בינלאומיות
* 1956 - אמן בינלאומי
* 1959 - רב-אמן.

## וולפגנג אולמן במשחקי [[אולימפיאדת השחמט]]
בין השנים 1956 ל-1990 השתתף וולפגנג אולמן ב-11 אולימפיאדות שחמט:

## קישורים חיצוניים

## משחקים מוסברים (באנגלית)
### 1960
* בובי פישר מול וולפגנג אולמן, 2.7.1960,In Memory of Wolfgang Uhlmann   Fischer vs Uhlmann (1960)

## הערות שוליים

קטגוריה:שחמטאים גרמנים
קטגוריה:ספורטאים מזרח גרמנים
קטגוריה:רבי-אמנים גרמנים
קטגוריה:גרמנים שנולדו ב-1935
קטגוריה:גרמנים שנפטרו ב-2020
ליקנופס

ממוזער|ליקנופס בהשוואה לאדם.
**ליקנופס** (שם מדעי: *Lycaenops*) הוא סוג של זוחל מקבוצת התראפסידה שחי בתקופת הפרם לפני 270.6-251 מיליון שנה. מאובניו נמצאו באפריקה הדרומית. נמצאו 4 מינים שלו.

יצור זה הזכיר במראהו סמילודון קטן ודינוזאור טורף, אך הוא לא היה יונק ולא דינוזאור. אורכו הגיע ל-1 מ', משקלו ל-15 ק"ג, הוא נע על ארבע רגליים, היה בעל כתפיים חזקות וכנראה יכל לזנק במהירות ואולי גם לטפס על עצים. לסתותיו נטו כלפי מטה ובקצוותיהם היו זוג ניבים חדים.

הם היו ציידים קטנים שהשתמשו בשיניהם כדי לטרוף יצורים קטנים, בעיקר לטאות ודיצינודונטים. מבנה חייו כנראה דמה לזאבים המודרניים.

כל הליקנופסים נכחדו לפני 251 מיליון שנה, קצת לפני תקופת הטריאס בה הופיעו הדינוזאורים.

## קישורים חיצוניים

קטגוריה:גורגונופסיים
קטגוריה:בעלי חיים שחיו בפרם באפריקה
קטגוריה:דרום אפריקה: מאובנים
קטגוריה:מאובני טקסונים שתוארו ב-1925
יחסי אינדונזיה–בחריין

**יחסי אינדונזיה–בחריין** (באינדונזית: **Hubungan Bahrain dengan Indonesia**, ערבית: **علاقات بحرينية إندونيسية**) הם היחסים הדו-צדדיים בין **[[אינדונזיה|רפובליקת אינדונזיה]]** ובין **[[בחריין|ממלכת בחריין]]**.

היחסים בין שתי המדינות כוננו ב-1976.

בחריין רואה באינדונזיה כלכלה חשובה באסיה, ואילו אינדונזיה רואה בבחריין כשער לשיתוף פעולה עם מדינות המפרץ. נוסף על כך, שתי המדינות חברות בארגון לשיתוף פעולה אסלאמי.

## סחר
היקף הסחר בין אינדונזיה לבין בחריין גדל מכ-39 מיליון דולר בשנת 2009 ליותר מ-140 מיליון דולר בשנת 2011. הייצוא של אינדונזיה לבחריין כולל מוצרי עץ, פחם, נייר, בגדים, טקסטיל ורהיטים. בעוד הייצוא הבחרייני לאינדונזיה כולל עפרות ברזל, סולפט, ברזל, אלומיניום, נחושת, אבץ, כבלי ברזל ומוצרי אלומיניום.

## שיתוף פעולה
שתי המדינות הסכימו לטפח שיתוף פעולה במגזרים שונים, כולל שיתוף פעולה בין-פרלמנטרי, מסחרי, תעשייתי, טכנולוגי ופיתוח מפעלים קטנים ובינוניים. בחריין בפרט מעוניינית להבטיח את ביטחון המזון שלה והביעה אינטרס להשקיע בסחורות מזון אינדונזיות.

## מהגרי עבודה
כיום ישנם כ-300,000 אינדונזים העובדים בבחריין.

## ביקורים ממלכתיים
נשיא אינדונזיה עבד א-רחמן וחיד ביקר בבחריין ביוני 2000.

## יחסים דיפלומטים
אינדונזיה מחזיקה בשגרירות במנאמה. מאידך, בחריין לא מחזיקה בשום נציגות באינדונזיה.

## ראו גם
* יחסי אינדונזיה–קטר
* יחסי בחריין-מלזיה

## קישורים חיצוניים
* The Embassy of Republic of Indonesia in Manama, Bahrain

## הערות שוליים

קטגוריה:ערכים ללא קטגוריות פיזיות - יחסי חוץ
קאדילק מודל D

**קאדילק מודל D** (באנגלית: **Cadillac Model D**) היא מכונית סלון, תוצרת יצרנית הרכב האמריקאית **[[קאדילק]]** אשר יוצרה בשנת 1905.

סך הכול יוצרו 156 יחידות.

דגם ה "קאדילק מודל D" נחשב למכונית הסלון הראשונה של יצרן הרכב "קאדילק".

מחיר הדגם בהשקתו עמד על 2,800 דולר.

## תצורות "קאדילק מודל D"

* דגם סגור (ללא חלונות צד קדמיים)
* דגם סגור (ללא חלונות צד קדמיים ואחוריים)
* דגם קבריולה

## תמונות

קובץ:Cadillac 30-40 19060414.jpg |  "קאדילק מודל D" 
קובץ:Cadillac Engine (2532109615).jpg | מנוע "קאדילק מודל D" 
קובץ:Cadillac clutch gearbox 19060414.jpg | תיבת ההילוכים אשר הורכבה ב-"קאדילק מודל D" 


## ראו גם
* קאדילק
## לקריאה נוספת
* "קאדילק מודל D" - תמונות

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
מודל D
קטגוריה:דגמי מכוניות שהושקו ב-1905
קטגוריה:מכוניות אמריקאיות
טורט (עוגה)

ממוזער|שמאל|240px|עוגת טורט שוקולד מצופה ומקושטת
**עוגת טורט** (מאיטלקית: **torta**) היא עוגה עשירה בטעם, לרוב מהווה עוגת שכבות, ומצופה בקצפת, מוס, ריבה או פירות.

לרוב, עוגת טורט מוגשת קרה, היא מקבלת שכבה עבה של ציפוי מתוק וכן קישוטים. 

את מרבית עוגות הטורט אופים בתוך תבנית עגולה לעוגה. בסיס העוגה יכול להיות עוגת ספוג, או בסיס ללא קמח כגון תערובת אגוזים או פירורי לחם עם ביצים וסוכר. חלק ניכר מעוגות הטורט מצופות במרנג ומעוטרות בשקדים.

## מידע נוסף
עוגות הטורט הידועות ביותר הן הזאכרטורטה והלינצר טורטה שמקורן באוסטריה, עוגת היער השחור מגרמניה ועוגות שכבות שמקורן בהונגריה דוגמת עוגת דובוש. 

ברוסיה, אוקראינה ופולין עוגות נקראות טורט וכן גם מאפי טארט.

עוגות טורט נוספות שמקורן באירופה הן טורט אסטרהאזי, רולדה, קרמשניט, עוגת הנסיכה וסמרגוסטורטה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עוגות
קטגוריה:מילים וביטויים בגרמנית
קטגוריה:עוגות שכבות
סיסי ואן מרקסוולט

**סצקה דה האן** (בהולנדית: **Setske de Haan**; 24 בנובמבר 1889 – 31 באוקטובר 1948), הידועה יותר בשם העט שלה "**סיסי ואן מרקסוולט**" (**Cissy van Marxveldt**), הייתה סופרת ילדים הולנדית. התפרסמה בעיקר בשל סדרת הספרים "יופ טר הול" שכתבה. נודעה גם בשל השפעתם של ספריה על אנה פרנק.

## ביוגרפיה
סצקה דה האן נולדה ב-24 בנובמבר 1889 באורנייוָאאוּט , כפר במחוז פריסלנד בהולנד. היא נודעה כתלמידה גרועה מאוד בבית הספר, ולא הצליחה לגשת לבחינות הסיום. ב-1908 היא נסעה לבריטניה כאו-פר, ולאחר כמה חודשים נרשמה ללימודים בפנימייה בבאת'. ב-1909 היא חזרה להולנד, וניסתה לעבוד ככתבת, אולם החליטה שהתפקיד אינו מתאים לה. ב-1912 היא עברה לגור באמסטרדם שם סיימה את לימודי הקצרנות שלה. היא החלה לעבוד כקצרנית בבית מסחר, וב-1915 החלה לפרסם סיפורים קצרים בכתבי עת תחת השם הבדוי "סיסי ואן מרקסוולט".

ב-1916 היא נישאה לאיש הצבא ליאון בק. בסוף אותה שנה נולד בנם הראשון, וב-1920 בנם השני. בהמשך פרש ליאון מחיי הצבא ונכנס לעסקי הטקסטיל. ב-1927 הוא קיבל עבודה בסניף דה ביינקורף באמסטרדם. היא פרסמה את הספר הראשון שלה - Game and set! ב-1917, ובהמשך אותה שנה היא כתבה ספר נוסף. ספריה הראשונים לא נהנו מהצלחה, אולם בשנת 1919 היא נענתה להצעת מגזין והחלה בכתיבת הסדרה "יופ טר הול". הסדרה כללה במקור 4 ספרים. בסדרה זו מתוארים חייה של נערה בת למשפחה מבוססת מאמסטרדם בשם יופ טר הול. הסדרה עוקבת אחר התבגרותה, נישואיה, לידת ילדיה ומעורבותה במפעלי צדקה. הסדרה זכתה לפופולריות רבה בהולנד, בשל סגנונה הקליל והמודרני יחסית. בין מעריצותיה נמנתה גם הנסיכה יוליאנה.

ב-1927 היא פרסמה רב-מכר נוסף - Zomerzotheid. מרבית ספריה מאופיינים בסגנון העליז והקליל של שנות העשרים הסוערות. אולם בעקבות השפל הגדול הפך סגנונה לרציני יותר. במהלך מלחמת העולם השנייה, נכבשה הולנד בידי גרמניה הנאצית. בעלה היה ככל הנראה חלק מהמחתרת ההולנדית, והוא נעצר בידי הגרמנים ב-1943. ב-1944 הוא הוצא להורג, אולם עובדה זו לא נודעה לה מעולם, והיא המשיכה לנסות לאתר אותו עד מותה. ב-1946 היא פרסמה ספר המשך לסדרת יופ טר הויל אשר אותו הקדישה לבעלה. הספר עוסק בבתה של יופ טר הויל החברה בהתנגדות ההולנדית לנאצים. עם זאת, ספר זה נשכח כמעט לחלוטין. דה האן נפטרה ב-21 באוקטובר 1948.

ספריה של ואן מרקסוולט אינם נחשבים לספרות מופת הולנדית אך היו פופולריים בקרב נערות ונשים הולנדיות צעירות החל משנות ה-20 של המאה ה-20 ועדיין נמכרים לקהל של נשים צעירות במספרים לא מבוטלים. בין מעריצותיה המפורסמות של סיסי ואן מרקסוולט נמנתה אנה פרנק, אשר קראה את כל סדרת יופ טר הול בטרם נכנסה למחבוא שלה, והמשיכה לקרוא אותה ואת שאר ספריה של ואן מרקסוולט במחבוא. ביומנה המפורסם היא מציינת: "סיסי ואן מרקסוולט כותבת נהדר. בטוח שאתן גם לילדים שלי לקרוא אותה". מחקרים מראים את ההשפעה של ספריה של ואן מרקסוולט על יומנה של אנה פרנק הן במבנה והן בתוכן. הדמות שאליה פונים המכתבים ביומן, "קיטי" מבוססת על דמות מתוך יופ טר הול, ובגרסה המקורית של היומן (טקסט א') אף היו מכתבים המיועדים לדמויות אחרות בסדרה (למעט יופ עצמה).

## קישורים חיצוניים

## הערות שוליים

קטגוריה:סופרות הולנדיות
קטגוריה:סופרי ילדים ונוער הולנדים
קטגוריה:סופרות הולנדיות הידועות בשם עט
קטגוריה:ילידות 1889
קטגוריה:הולנדים שנולדו ב-1889
קטגוריה:נפטרות ב-1948
קטגוריה:הולנדים שנפטרו ב-1948
שביל רגליים יחפות

250px|ממוזער|הליכה ברגליים יחפות על משטחים ואדמות עם מרקמים מסוגים שונים.
[250px|ממוזער|הכניסה לשביל הרגליים היחפות בצוק [מנרה.]]
**שביל רגליים יחפות** (קרוי גם: **פארק רגליים יחפות**) הוא שביל או מתחם שמיועד להליכה ברגליים יחפות, המאפשר תחושות שונות בסוליות כפות הרגליים על ידי הליכה על משטחים עם מרקמים שונים.

בהגדרה של "שביל רגליים יחפות" כלולים הן מסלולים קצרים עם סוגי אדמה וקרקע שונים והן מסלולים ארוכים. פעילויות פנאי אלו נועדו לקדם טיפולים בריאותיים ופיזיים, לעורר עניין ציבורי בטבע או פשוט ליצור אטרקציות תיירותיות מקוריות עבור המבקרים.

## רעיון ההליכה היחפה
רעיון ההליכה היחפה פותח לראשונה במאה ה-19 על ידי סבסטיאן קנייפ  - אחד ממקימי התנועה לרפואה נטורופתית. קנייפ האמין כי חשיפה ומגע של כפות הרגליים למגוון של גירויים טבעיים תהווה צעד ליתרונות טיפוליים. שיטה זו של קנייפ התבססה על פרקטיקה עתיקה של רפלקסולוגיה, שהונהגה בסין במשך אלפי שנים לצורך הרפיה וקידום אריכות ימים.

## תפוצה
ממוזער|אדם הולך יחף על חצץ בשביל יחף בגרמניה
במדינות אירופה, כולל אוסטריה, דנמרק, צרפת, גרמניה, הונגריה, שווייץ ובריטניה, ישנו מגוון רחב מאוד של פארקים יחפים או שבילי הליכה יחפה. פארקים אלו נשמרים נקיים ומתוחזקים על בסיס קבוע, כך שאת ההליכה היחפה ניתן לבצע בסביבה מתאימה לאנשים הרגילים בכך. פארקים יחפים כוללים מגוון של תחנות הרפתקה, המאפשרים למבקרים לחוות תחושות של אדמה עם מרקמים שונים מתחת כפות הרגליים, כמו לדלג בין נהרות, הליכה בבוץ, בנחלים ובבריכות ומספקים מקומות שבהן ניתן לבצע התעמלות לכפות רגליים, איזון וטיפוס. בשביל היחף (Barfußpfad) בעיר בד סוברנהיים שבגרמניה מבקרים למעלה מ-100,000 איש בשנה מאז הקמתו בשנת 1999.

בשנים האחרונות, גם בישראל נפתחו כמה שבילי רגליים יחפות.

## קישורים חיצוניים

* 
* ""שביל הרגליים היחפות" בצפון הארץ", באתר 106il
* 
* "להרגיש את הטבע בכפות רגליים יחפות", באתר TheMarker
* "אטרקציות בחוף הכרמל? תכירו את שביל הרגליים היחפות", באתר kinderland

## הערות שוליים

קטגוריה:רגליים יחפות
קטגוריה:אטרקציות תיירותיות
קטגוריה:הליכה
קטגוריה:סיירות
קטגוריה:מסלולי טיול